**Ministru kabineta noteikumu projekta "Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"" (turpmāk – noteikumu projekts) ir izstrādāts saskaņā ar:  - Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;  - MK 2016. gada 3. maija rīkojumu Nr. 274 "Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība"";  - MK 2015. gada 9. marta rīkojumu Nr. 115 "Par tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānu 2015.-2020. gadam" (turpmāk – Plāns);  - MK 2016. gada 6. septembra sēdes protokola Nr. 44 1. § 2.2. apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts, lai precizētu MK 2015. gada 8. decembra noteikumu Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi" (turpmāk – noteikumi Nr. 704) īstenošanas kārtību.  Ar MK 2016. gada 3. maija rīkojumu Nr. 274 tika pieņemti grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība" (turpmāk – Darbības programmas grozījumi), kurus vēl nepieciešams apstiprināt no Eiropas Komisijas puses. Lai nodrošinātu tiesību normu savstarpēju salāgošanu, kā arī lai precizētu un papildinātu atsevišķus specifiskā atbalsta mērķa (turpmāk – SAM) pasākumu īstenošanas nosacījumus, ir nepieciešams veikt atbilstošus grozījumus noteikumos Nr. 704, tai skaitā:  **1) precizēt pieejamā finansējuma apmēru;**  Summas precizētas, ņemot vērā Finanšu ministrijas, Tieslietu ministrijas un Valsts kancelejas 2016. gada 4. februārī rīkotajā sanāksmē konceptuāli panākto vienošanos par finansējuma samazināšanu 3.4.1. SAM "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" (turpmāk – 3.4.1 SAM), to novirzot 3.4.2. SAM "Valsts pārvaldes profesionālā pilnveide un sociālā dialoga attīstība labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" (turpmāk – 3.4.2. SAM) īstenošanai, proti, 3.4.1. SAM finansējuma samazināšanu par 590 224 *euro*, līdz ar to proporcionāli samazinot snieguma rezerves apjomu uz 694 571 *euro*. Rezultātā 3.4.1. SAM plānotais kopējais attiecināmais finansējums tiks samazināts no 11 759 617 *euro* uz 11 169 393 *euro* (t.sk. Eiropas Sociālā fonda finansējums – 9 493 984 *euro* un valsts budžeta finansējums – 1 675 409 *euro*) un projektā pieejamais kopējais attiecināmais finansējums – no 11 028 343 *euro* uz 10 474 822 *euro* (t.sk. Eiropas Sociālā fonda finansējums  8 903 599 *euro* un valsts budžeta finansējums – 1 571 223 *euro*). Salīdzinot ar sākotnējiem plāniem, projekta finansējumu būs nepieciešams samazināt par 553 521 *euro*;  **2) precizēt sasniedzamo uzraudzības un iznākuma rādītāju vērtības;**  Ņemot vērā finansējuma samazinājumu, proporcionāli jāsamazina arī sasniedzamo uzraudzības un iznākuma rādītāju vērtības. Līdz 2023. gada 31. decembrim tiek plānots sasniegt rezultātu rādītāju 2 287, kas ir apmācīto personu skaits, kuras 3.4.1. SAM ietvaros īstenoto apmācību rezultātā ir paaugstinājušas profesionālo kompetenci komercdarbības vides uzlabošanas sekmēšanai. Aprēķinot rezultatīvo rādītāju ņemti vērā šādi faktori:  1. mērķa vērtība noteikta, veicot indikatīvu aprēķinu par tiesām, tiesībsargājošo institūciju un tiesu sistēmai piederīgo personu skaitu, kuras potenciāli varētu piedalīties profesionālās kompetences paaugstināšanas apmācībās, par to saņemot attiecīgu sertifikātu vai apliecinājumu;  2. aprēķins veikts, pieņemot, ka aptuveni 20 % no kopējā apmācības apmeklējušo personu skaita būs piedalījušies profesionālās kompetences paaugstināšanas specifiskajās apmācībās un sekmīgi nokārtojuši gala pārbaudījumu mācību noslēgumā (ja tāds paredzēts), par to saņemot attiecīgu sertifikātu vai apliecinājumu;  3. rādītājs iekļauj nevis unikālo profesionālo kompetenci paaugstinājušo personu skaitu, bet gan apmeklējumu skaitu, paredzot, ka viena persona var paaugstināt savu kompetenci vairākās profesionālajās jomās;  4. rādītāja vērtība precizēta, ņemot vērā Finanšu ministrijas, Tieslietu ministrijas un Valsts kancelejas 2016. gada 4. februārī rīkotajā sanāksmē konceptuāli panākto vienošanos par finansējuma samazināšanu 3.4.1. SAM, to novirzot 3.4.2. SAM īstenošanai.  Ņemot vērā 3.4.1. SAM finansējuma samazinājumu, Tieslietu ministrija proporcionāli samazināja arī sasniedzamo uzraudzības rādītāju vērtības.  Līdz 2023. gada 31. decembrim tiek plānots sasniegt iznākuma rādītāju 11 433, kas ir apmācīto personu skaits, kuras 3.4.1. SAM ietvaros īstenoto apmācību rezultātā ir piedalījušās apmācībās komercdarbības vides uzlabošanas sekmēšanai. Aprēķinot rezultatīvo rādītāju, ņemti vērā šādi faktori:  1. kaut arī normatīvajos aktos nav noteikta mērķauditorijas specializācija kādā konkrētā jomā, ne visi tiesneši izskata un ne visi prokurori, izmeklētāji, zvērināti advokāti specializējas civiltiesību jomā;  2. nevienai no tiesām, tiesībsargājošo institūciju un tiesu sistēmai piederīgajai personai apmācību apmeklēšana nevar tikt uzlikta par pienākumu. Lai gan notāriem, advokātiem un tiesu izpildītājiem ir jāsavāc konkrēts kredītpunktu skaits par apmeklētajām mācībām, tiesnešiem un prokuroriem šāds pienākums nav noteikts, līdz ar to apmācību apmeklēšana nevar būt obligāts nosacījums;  3. rādītājs iekļauj nevis unikālo apmācīto personu skaitu, bet gan apmeklējumu skaitu apmācībās, paredzot, ka viena persona piedalīsies vairākās apmācībās projekta ietvaros;  4. rādītāja vērtība precizēta, ņemot vērā vienošanos par finansējuma samazināšanu 3.4.1. SAM, to novirzot 3.4.2. SAM īstenošanai, tādēļ proporcionāli samazinātas arī sasniedzamo uzraudzības rādītāju vērtības;  **3) precizēt un papildināt specifiskā atbalsta mērķa grupu, iekļaujot sociālos partnerus, nevalstiskās organizācijas un politikas ieviesējus, kuru darbība ir saistīta ar uzņēmējdarbības vides uzlabošanu;**  Noteikumu Nr. 704 sākotnējās ietekmes novērtējuma (anotācijas) izstrādes laikā realizēto konsultāciju ietvaros ar sociālajiem partneriem saņemti ieteikumi 3.4.1. SAM mērķa grupas paplašināšanai, iekļaujot sociālos partnerus, nevalstiskās organizācijas un politikas ieviesējus, kuru darbība ir saistīta ar uzņēmējdarbības vides uzlabošanu un kurus varētu apmācīt, rīkojot starpdisciplināras apmācības. Atbilstoši šiem ieteikumiem papildu mērķa grupa tika iekļauta Darbības programmas grozījumos un pēc to apstiprināšanas ir nepieciešams atbilstošus papildinājumus veikt arī noteikumos Nr. 704. Sociālo partneru un nevalstisko organizāciju atbilstība mērķa grupai un saistība ar uzņēmējdarbības vides uzlabošanu tiks izvērtēta balsoties uz to dibināšanas statūtos minētajiem darbības mērķiem un uzdevumiem.  **4) papildināt projekta atbalstāmās darbības, iekļaujot Tiesu informatīvās sistēmas pilnveidošanu un ar tiesu praksi un organizatorisko vadību saistītus pētījumus;**  Projekta indikatīvās darbības paplašinātas, balstoties uz MK 2015. gada 27. augustā apstiprinātajiem grozījumiem Plānā. Atbalstāmās darbības papildinātas arī atbilstoši Darbības programmas grozījumiem. Projekta pasākumi vērsti uz Latvijas tieslietu sistēmas darbības uzlabošanu, veicinot procesa efektivitāti, samazinot jautājumu izskatīšanai veltīto laiku, kā arī mazinot noslodzi tiesu un tiesībaizsardzības iestāžu darbā. Viens no rīkiem, lai minēto īstenotu, ir Tiesu informācijas sistēmas papildināšana ar tiesu judikatūras meklētāja izveidi, lai nodrošinātu iespēju tiesnešiem un tiesu darbiniekiem (un arī plašākai sabiedrībai) efektīvi atlasīt un izmantot tiesu judikatūru, kas paaugstinās personāla kompetenci komercdarbības vides uzlabošanas sekmēšanai un veicinās taisnīguma veidošanos sabiedrībā. Judikatūras meklētājs tiks izmantots arī mācību procesā, proti, tā pilnveide uzlabos nolēmumu atlases iespējas, tādējādi veicinot vienādu tiesu praksi visās tiesās. Tiesu informatīvās sistēmas judikatūras meklētāja izveides provizoriskās izmaksas ir plānotas 100 000 *euro* ar PVN apmērā;  **5) regulēt projekta īstenošanas nosacījumus gadījumiem, ja saskaņā ar normatīvajiem aktiem nav pieļaujama apmācāmo personu identificēšana projekta īstenošanas dokumentācijā;**  SAM īstenošanas ietvaros ir paredzēts nodrošināt arī specifiskas apmācības Iekšlietu ministrijas, Korupcijas novēršanas un apkarošanas biroja un Valsts ieņēmumu dienesta Muitas policijas pārvaldes un Finanšu policijas pārvaldes darbiniekiem, kur daļa no dalībniekiem varētu būt arī izmeklētāji un operatīvie darbinieki, uz kuriem attiecas likuma "Par valsts noslēpumu", Operatīvās darbības likuma un MK 2004. gada 26. oktobra noteikumu Nr. 887 "Valsts noslēpuma objektu saraksts" normas. Projekta īstenošanas gaitā tiek plānotas apmācības, kas saistītas ar korupcijas novēršanu un ekonomisko un finanšu noziedzīgo nodarījumu izmeklēšanu, tai skaitā mācības ārzemēs. Lai nodrošinātu iespēju šādu specifisku dalībnieku un apmācību tēmu iekļaušanu apmācību plānā, ir nepieciešams nodrošināt valsts noslēpumu un operatīvo darbību regulējošo normatīvo aktu ievērošanu. Vienlaikus jāņem vērā, ka Eiropas Sociālo fondu regulē ES normatīvie akti un arī Latvijas normatīvie akti, kas paredz noteiktu pārbaužu veikšanu. Pārbaudes (pārbaudes par apmācību veikšanas faktu, iepirkumu dokumentācijas un norises pārbaudes, maksājumu pārbaudes) kā sadarbības iestāde Eiropas Sociālā Fonda (turpmāk – ESF) projektos veic Centrālā finanšu un līgumu aģentūra un Finanšu ministrija kā vadošā un revīzijas iestāde. Tiesības veikt auditus projektos ir arī Eiropas Komisijai un Eiropas auditoru tiesai. Projektu uzraudzības procesa ietvaros par minētajiem dalībniekiem nevar tikt pieprasīta informācija, kas apdraud viņu identitātes atklāšanu, bet, lai nodrošinātu korektu iznākuma un rezultāta rādītāju izpildes uzskaiti, finansējuma saņēmējam jāveic tikai kvantitatīvo datu uzkrāšana. Tas nozīmē, ka finansējuma saņēmējam par minētajiem dalībniekiem nav jāaizpilda Ministru kabineta 2015. gada 10. februāra noteikumu Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā" 2. pielikuma E sadaļa, jo tajā pieprasīts identificēt mācību dalībniekus, norādot detalizētu informāciju (piemēram, personas kods, amats, ģimenes stāvoklis, tautība, invaliditāte utt.), tai skaitā atklājot viņu identitāti, savukārt atsevišķu institūciju nodarbināto identitātes atklāšanas aizliegumu nosaka likums "Par valsts noslēpumu", Operatīvās darbības likums un Valsts drošības iestāžu likums. Saskaņā ar vienošanos ES fondu uzraudzībā iesaistīto institūciju starpā minēto mērķa grupas dalībnieku pieteikšanu un faktisko dalību profesionālās pilnveides pasākumā apstiprina attiecīgās institūcijas vadītājs, pirms apmācībām iesniedzot finansējuma saņēmējam izziņu par plānoto dalībnieku skaitu. Savukārt faktisko apmācības pabeigušo dalībnieku skaitu apliecina pēc apmācībām, iesniedzot izziņu finansējuma saņēmējam. Komandējumu gadījumā rīkojumu par komandējumu oriģinālus var neiesniegt, ja tie satur sevišķi slepenu, slepenu vai konfidenciālu informāciju, šādā gadījumā norādot tikai informāciju par dokumenta reģistrāciju (izdevējs, datums, reģistrācijas numurs). Tāpat arī nepieciešams paredzēt, ka, piemēram, gadījumos, ja projekta ietvaros tiks nodrošināta iespēja apmeklēt mācības ārvalstīs, būtu iespējams nodrošināt apgūstamā mācību satura/būtības neatklāšanu.  Īstenojot projektu pasākumus 3.4.1. SAM un 3.4.2. SAM ietvaros būs nepieciešams nodrošināt to savstarpēju demarkāciju attiecībā uz mērķa grupām un apmācību tēmām. 3.4.1. SAM ekskluzīvā mērķa grupa ir tiesu varas institūcijas, savukārt sociālie partneri un valsts pārvaldes institūcijas var būt mērķa grupa gan 3.4.1. SAM, gan 3.4.2. SAM ietvaros. Ņemot vērā minēto, attiecībā uz sociālajiem partneriem un valsts pārvaldes institūcijām jānodrošina demarkācija. Tiesu sistēmas un tiesu sistēmai piederīgo darbinieku specifiskas apmācības ir paredzētas tikai 3.4.1. SAM ietvaros. Visu trīs minēto mērķa grupu starpdisciplināras aktivitātes iespējamas tikai 3.4.1. SAM ietvaros, jo 3.4.2. SAM īstenošanas noteikumi šāda veida aktivitātes neparedz. 3.4.1. SAM neparedz tieši uz sociālajiem partneriem vērstas mācības ārpus starpdisciplinārajiem pasākumiem. Savukārt attiecībā uz valsts pārvaldes iestādēm (izmeklētāji, politikas veidotāji un politikas ieviesēji) nepieciešama 3.4.1. SAM un 3.4.2. SAM ietvaros ieviešamo projektu īstenotāju un atbildīgo iestāžu koordinācija, lai novērstu apmācību tēmu un grupu pārklāšanos, tādēļ nepieciešama turpmāka sadarbība demarkācijas nodrošināšanai jau veicot darbu  pie konkrētu apmācību organizēšanas.  Pēc noteikumu projekta pieņemšanas finansējuma saņēmējam būs nepieciešams sagatavot projekta grozījumus, samazinot projektā pieejamo finansējumu, precizējot sasniedzamo uzraudzības un iznākuma rādītāju vērtības, mērķa grupu un atbalstāmās darbības, savukārt sadarbības iestādei – nodrošināt sagatavoto grozījumu Vienošanās par ES fonda projekta īstenošanu Nr. 3.4.1.0/16/I/001 apstiprināšanu. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Saskaņā ar MK 2016. gada 6. septembra sēdes protokola Nr. 44 1. § noteikumu projekta pieņemšana un finansējuma izmaiņu nostiprināšana nodrošinās 3.4.2. SAM 3.4.2.2. pasākuma "Sociālā dialoga attīstība labāka tiesiska regulējuma izstrādē uzņēmējdarbības atbalsta jomā" ieviešanas uzsākšanu, tā kā 3.4.2.2. pasākuma īstenošanai nepieciešamais finansējums daļēji tiek nodrošināts, to pārdalot no 3.4.1. SAM sākotnēji paredzētā finansējuma. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertie papildinājumi ļaus 3.4.1. SAM mērķa grupā iekļaut arī sociālos partnerus, nevalstiskās organizācijas un politikas ieviesējus. Tāpat ar noteikumu projektu precizēti nosacījumi, lai paredzētajās specifiskajās apmācībās sekmīgi varētu iekļaut arī tieslietu un iekšlietu jomas profesionāļus, piemēram, izmeklētājus un operatīvos darbiniekus, uz kuriem attiecas likuma "Par valsts noslēpumu", Operatīvās darbības likuma un MK 2004. gada 26. oktobra noteikumu Nr. 887 "Valsts noslēpuma objektu saraksts" normas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta 13. punktā norādītās nosūtošās iestādes un finansējuma saņēmēja iestādes vadītāja izziņas var radīt šo iestāžu administratīvā sloga palielināšanos, tomēr, ņemot vērā, ka ar uzziņām tiks aizstāta nepieciešamība aizpildīt MK 2015. gada 10. februāra noteikumu Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā" 2. pielikuma E sadaļas tabulu, paredzams, ka izmaiņas būs nenozīmīgas. |
| 3. | Administratīvo izmaksu monetārs novērtējums | Administratīvo izmaksu monetāru novērtējumu nav iespējams veikt, jo nav zināms gadījumu skaits, kad šādas uzziņas būs nepieciešamas. |
| 4. | Cita informācija | Nav. |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 193 956 | 2 600 628 | 2 447 255 | 1 613 164 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 228 184 | 3 059 562 | 2 879 123 | 1 897 840 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 34 228 | 458 934 | 431 868 | 284 676 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kopējās attiecināmās izmaksas 3.4.1. SAM īstenošanai ir 11 169 393 *euro*, t.sk. ESF finansējums 9 493 984 *euro* un valsts budžeta finansējums 1 675 409 *euro*. Uz 3.4.1. SAM pieejamo finansējumu attiecināta arī snieguma ietvara rezerve 6,22 % apmērā (694 571 *euro*), kas līdz 2018. gada 31. decembrim ierobežo kopējā attiecināmā finansējuma pieejamību 10 474 822 *euro* apmērā, tai skaitā ESF finansējumu 8 903 599 *euro* apmērā un valsts budžeta finansējumu 1 571 223 *euro* apmērā.  3.4.1. SAM finanšu rādītājs – ir apgūti 100 % no 3.4.1. SAM paredzētā kopējā attiecināmā finansējuma, t.sk. līdz 2018. gada 31. decembrim sertificēti izdevumi 3 686 957 *euro* apmērā. Starpposma vērtība ir aprēķināta, balstoties uz pieņēmumu, ka uz 2018. gada 31. jūniju tiks īstenota aptuveni 1/5 (18 %) no plānotajām aktivitātēm ar tām nepieciešamo finansējuma apjomu (33 %).  Projekta indikatīvā finanšu plūsma plānota šāda:  2016. gadam: 228 184 *euro*, tajā skaitā ESF finansējums 85 % 193 956 *euro* un nacionālais finansējums 15 % apmērā 34 228 *euro*.  2017. gadam: 3 059 562 *euro*, tajā skaitā ESF finansējums 85 % 2 600 628 *euro* un nacionālais finansējums 15 % apmērā 458 934 *euro*.  2018. gadam: 2 879 123  *euro*, tajā skaitā ESF finansējums 85 % 2 447 255 euro un nacionālais finansējums 15 % apmērā 431 868 *euro*.  2019. gadam: 1 897 840 *euro*, tajā skaitā ESF finansējums 85 % 1 613 164 *euro* un nacionālais finansējums 15% apmērā 284 676 *euro*.  2020. gadam: 1 121 390 *euro*, tajā skaitā ESF finansējums 85 % 953 181 *euro* un nacionālais finansējums 15% apmērā 168 209 *euro*.  2021. gadam: 661 796 *euro*, tajā skaitā ESF finansējums 85 % 562 527 *euro* un nacionālais finansējums 15 % apmērā 99 269 *euro*.  2022. gadam: 626 927 *euro*, tajā skaitā ESF finansējums 85 % 532 888 *euro* un nacionālais finansējums 15 % apmērā 94 039 *euro*.  2016. gadā projekta aktivitātēm piešķirtais finansējums netika apgūts pilnā apmērā un ar Finanšu ministrijas 2016. gada 22. novembra rīkojumu Nr. 566 tika veikta pārdale **456 097** ***euro*** apmērā uz 74. resora "Gadskārtējā valsts budžeta izpildes procesā pārdalāmais finansējums" budžeta programmu 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". Izvērtējot projektā plānoto aktivitāšu un pasākumu izpildi, pārdalītais finansējums provizoriski būs nepieciešams 2018. gadā.  Projekta finanšu plūsma 2016.–2019. gadam un 2022. gadam ir precizēta atbilstoši projekta progresam un precizētajām plānotajām darbībām. 2020. gadam nepieciešamā summa ir attiecīgi samazināta par 276 761 *euro,* 2021. gadam nepieciešamā summa samazināta par 276 760 *euro,* kopā sasniedzot nepieciešamo 553 521 *euro* samazinājumu.  Projekta īstenošana jau ir uzsākta 2016. gada 1. ceturksnī un turpināsies līdz 2022. gada 4. ceturksnim. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Norādītais finansējuma apguves sadalījums ir indikatīvs un var tikt precizēts projekta īstenošanas gaitā, veicot attiecīgus grozījumus finansējuma saņēmēja un sadarbības iestādes līgumā "Vienošanās par ES fonda projekta īstenošanu" un projekta dokumentācijā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā, ka Darbības programmas grozījumi ietekmē arī Plānu, ir izstrādāti un tiek virzīti izskatīšanai arī grozījumi Plānā (VSS-1138). |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006.  Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropa Sociālo fondu un ar ko atceļ Padomes Regulu (EK) Nr. 1081/2006. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006.  Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropa Sociālo fondu un ar ko atceļ Padomes Regulu (EK) Nr. 1081/2006. | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropa Sociālo fondu un ar ko atceļ Padomes Regulu (EK) Nr. 1081/2006, 1.pielikums | Noteikumu projekta 12. punkts | | Vienība tiek ieviesta pilnībā. Atbildīgā iestāde – Tiesu administrācija (finansējuma saņēmējs). | | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | | |
| Cita informācija | Nav. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | Noteikumu projekts šo jomu neskar. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | | Noteikumu projekts šo jomu neskar. | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Noteikumu projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta izsludināšanas Valsts sekretāru sanāksmē sabiedrības pārstāvjiem tiek nodrošināta iespēja līdzdarboties noteikumu projekta izstrādē, sniedzot atzinumu un viedokli par izsludināto noteikumu projektu. |
| 2. | Sabiedrības līdzdalība projekta izstrādē | Tieslietu ministrija un Tiesu administrācija 2015. gada 3. jūlijā organizēja sanāksmi ar biedrības "Latvijas Komercbanku asociācija", biedrības "Latvijas Darba devēju konfederācija", arodbiedrību apvienības "Latvijas Brīvo arodbiedrību savienība", biedrības "Latvijas Lielo pilsētu asociācija", biedrības "Latvijas Tirdzniecības un rūpniecības kamera" un biedrības "Latvijas Pašvaldību savienība" pārstāvjiem, kurā nevalstisko organizāciju pārstāvji tika iepazīstināti ar plānotā projekta mērķiem, aktivitātēm, kā arī sasniedzamajiem rezultātiem. Sanāksmē piedalījās visu aicināto institūciju pārstāvji, izņemot biedrības "Latvijas Tirdzniecības un rūpniecības kamera" pārstāvi. |
| 3. | Sabiedrības līdzdalības rezultāti | Aicināto nevalstisko organizāciju pārstāvji atzinīgi vērtēja Plānu un norādīja, ka arī apmācībās labprāt piedalītos kāds no nevalstisko organizāciju pārstāvjiem, kā arī norādīja, ka plānotā projekta ietvaros būtu nepieciešams pilnveidot anonimizēto tiesu nolēmumu datu bāzi, kurā sabiedrībai ir pieejami visi anonimizētie tiesu nolēmumi, caur kuriem būtu redzama apmācību rezultātu sasniegšana. Realizēto konsultāciju ietvaros ar sociālajiem partneriem saņemti ieteikumi 3.4.1. SAM mērķa grupas paplašināšanai, iekļaujot sociālos partnerus un politikas ieviesējus, tādēļ šobrīd, kad projekta realizācija ir uzsākta un 3.4.1. SAM mērķa grupas paplašināšana ir attiecīgi iekļauta arī Darbības programmas grozījumos, ir iespējams attiecīgi papildināt noteikumus Nr. 704. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgā iestāde ir Tieslietu ministrija, finansējuma saņēmējs – Tiesu administrācija, sadarbības iestādes funkcijas pilda Centrālā finanšu un līgumu aģentūra, sadarbības partneri ir Iekšlietu ministrija, Valsts tiesu ekspertīžu birojs, Prokuratūra, Augstākā tiesa. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

19.12.2016. 10.52

3691

L.Bite

6703691, [Laura.Bite@tm.gov.lv](mailto:Laura.Bite@tm.gov.lv)